Աղան Արծրունի

Աղան Արծրունի (), հայ եկեղեցական և մշակութային գործիչ, գիտնական, Վասակ Արծրունու որդին, Մերհուժան Արծրունու, Վահան Մամիկոնյանի մոր՝ Ձուիկ Արծրունու և Աշուշա Բդեշխի կնոջ՝ Անուշվռամ Արծրունու եղբայրը, Արծրունիների նախարարական տոհմից։

Կենսագրություն 
Աղան Արծրունին Մեսրոպ Մաշտոցի և Սահակ Պարթևի աշակերտներից էր։ 449 թվականին մասնակցել է Արտաշատի ժողովին, որին մասնակցող հայկական իշխանական տները և Հայ Առաքելական եկեղեցին որոշում են չհնազանդվել և մերժել Հազկերտ Բ-ի կրոնափոխության պահանջը։ Երիտասարդ տարիներին վարել է ճգնական կյանք, եղել վանահայր Վասպուրականի վանքերից մեկում, հիմնել դպրոց և ունեցել աշակերտներ, որոնցից նշանավորը՝ պատմիչ Ղազար Փարպեցին էր։

Վարդանանց պատերազմից հետո, 455 թվականին, Գուգարաց Աշուշա բդեշխը Պարսից արքա Հազկերտ Բ-ից արտոնություն է ձեռք բերել՝ գերությունից ազատելու և բդեշխության կենտրոն Ցուրտավ տանելու իր կին Անուշվռամի հարազատներին և մերձավորներին, հատկապես՝ զոհված և գերեվարված նախարարների մանուկ ժառանգներին։ Նրանց հետ է եղել նաև Աղանը և իր աշակերտ Ղազար Փարպեցին։

Աղան Արծրունու աշակերտներից են եղել նաև՝ Հայոց մարզպան Վահան Մամիկոնյանը

Մահվան թվականն անհայտ է։ Թաղվել է Վասպուրական նահանգի Մեծ Աղբակ գավառի Հադամակերտ քաղաքի վանքում։

Արծրունիների տոհմածառ 
Վասակ Արծրունին ունեցել է 4 զավակ՝
 Աղան Արծրունի
 Մերհուժան Արծրունի
 Անուշվռամ Արծրունի - ամուսինը՝ Աշուշա բդեշխ
 Ձուիկ Արծրունի - ամուսինը՝ Հմայակ Մամիկոնյան

Ծանոթագրություններ 

Արծրունիներ
Հայ եկեղեցական գործիչներ